open-index/open-wikipedia-markdown huggingface dataset:
Aalen

**Aalen** é unha cidade alemá con status de *Große Kreisstadt* e unha antiga Cidade Imperial Libre, localizada nas beiras do río Kocher, no leste de Baden-Württemberg a 70&nbsp;km de Stuttgart, constitúe un importante núcleo de comunicacións e centro industrial e comercial. A súa poboación é de 67.344 habitantes (2015) nunha superficie de 146.63&nbsp;km². A cidade deu nome a unha das subdivisións do Xurásico, o Aaleniano.
Aaleniano

O **Aaleniano** é unha subdivisión do Xurásico medio que na escala temporal xeolóxica esténdese desde os 176.5 ata os 171.6 millóns de anos. Vai precedido do Toarciano e seguido do Baxociano. O nome procede da cidade alemá de Aalen dado polo xeólogo suízo Karl Mayer-Eymar en 1864, caracterízase polo predominio de margas ou calcarias fosilizadas e frecuentemente ferríferas.
Feás

Como topónimo **Feás** é un fitónimo que indica un lugar onde abunda o feo, do latín , de  ("feo") + o derivativo de abundancia . Pode referirse a:

;En Galiza
***Feás**, parroquia do concello de Aranga;
***Feás**, parroquia do concello de Boborás;
****Feás**, lugar de dita parroquia;
***Feás**, parroquia do concello de Calvos de Randín;
****Feás**, lugar de dita parroquia;
***Feás**, parroquia do concello de Cariño;
***Feás**, lugar da parroquia de Alvidrón, no concello de Antas de Ulla;
***Feás**, lugar da parroquia de Damil, no concello de Begonte;
***Feás**, lugar da parroquia de Lalín, no concello de Lalín;
***Feás**, lugar da parroquia de Mesía, no concello de Mesía;
***Feás**, lugar da parroquia de Castro de Rei de Lemos, no concello de Paradela;
***Os Feás**, lugar da parroquia de Pravio no concello de Cambre;
***Os Feás**, lugar da parroquia de San Román de Vilaestrofe no concello de Cervo;
***Os Feás**, lugar da parroquia de Salvaterra no concello de Salvaterra de Miño;
***Os Feás**, lugar da parroquia de San Sadurniño no concello de San Sadurniño;
***Feás de Arriba**, lugar da parroquia de Mesía, no concello de Mesía;
***Os Feás de Moreda**, lugar da parroquia de San Cosme de Barreiros no concello de Barreiros;
***Casal de Feás**, lugar da parroquia de Podentes, no concello da Bola.

Amais, como apelido pode referirse a:

***Andrés Arias Feás**, guerrilleiro carlista galego, coñecido co pseudónimo de **Juan Feás** (f. 1838).

## Notas
## Véxase tamén
### Outras páxinas
***Feais**, lugar da parroquia de Cereixido, no concello de Quiroga.
Illa de Maians

[250px|miniatura|Evolución da liña da costa na [Ciutat Vella de Barcelona e situación da illa de Maians.]]
A **illa de Maians** era unha illa de area situada a un centenar de metros da costa de Barcelona. Foi absorbida pola cidade con motivo da creación do primeiro porto de Barcelona, obra iniciada o 20 de setembro de 1477 baixo o reinado do rei Xoán II de Aragón.

A absorción de Maians supuxo o nacemento do barrio da Barceloneta. O dique do leste, cimentado sobre a antiga illa, retivo as areas transportadas polo ciclo marítimo e o material depositado polo río Besòs, polo que o barrio da Barceloneta debe a súa existencia aos terreos así gañados ao mar.

O escritor Quim Monzó publicou un libro de relatos que toma o nome desta illa hoxe inexistente: ''L'illa de Maians'' (1986).

## Véxase tamén 
### Ligazóns externas 
*Historia da Barceloneta
Les affaires sont les affaires

thumb|300px| *Les affaires sont les affaires*, Comédie-Française, 1903.

***Les affaires sont les affaires*** é unha comedia en tres actos, escrita en prosa en francés por Octave Mirbeau e publicada en 1903. E unha comedia clásica na liña de Molière, na que aparecen representadas fortes personalidades, moi teatralizadas, e respéctanse as tres unidades clásicas, de acción, de lugar e de tempo.

## Argumento 
Nesta obra, o autor describe a vida de Isidoro (Isidore) Lechat, home de negocios dotado de poucos escrúpulos. A medida que se van sucedendo as escenas, imos coñecendo a personalidade das distintas personaxes e descubrindo as estrataxemas de Lechat para acadar o cumio da escada social.

*Os negocios son os negocios* é unha crítica da sociedade contemporánea a través da caricatura dun home que xustifica a ilegalidade dos seus negocios pola ambición que impulsa todos os seus actos. Decide presentarse ás eleccións para ser deputado e pretende casar á súa filla cun marqués arruinado. Mais, se Lechat consegue impor os seus desexos a dous enxeñeiros, Gruggh et Phinck, que pretendían enganalo, o seu proxecto de casamento choca co carácter rebelde e emancipado de Xermana (Germaine), a súa filla. Esta escolle a liberdade na miseria que lle propón co seu amante, o químico Luciano (Lucien) Garraud, empregado do seu pai, ao luxo represivo que representa o seu pai.

A obra triunfou en todo o mundo, sobre todo en Alemaña e en Rusia, e segue a se representar en todos os teatros nas linguas ás que foi traducida.

## Véxase tamén 
### Ligazóns externas 
* Octave Mirbeau, *Les affaires sont les affaires* .
* Pierre Michel, Préface (Introdución)  .
Inocentes

***Inocentes*** é un telefilme español estreado por Telecinco cuxo principal argumento é o secuestro de tres adolescentes.

## Sinopse 
O telefilme relata a historia de tres adolescentes que nunca imaxinaron que na celebración dun simple aniversario serían secuestradas. No secuestro foron violadas, torturadas e finalmente asasinadas. Esta historia está baseada no Crime de Alcàsser acontecido en 1992.

## Localización 
A rodaxe da miniserie durou seis semanas e os seus principais escenarios están rodados nos concellos alacantinos de Benidorm, Altea e La Vila Joiosa, así como en Madrid e nas localidades de Aranjuez e Navalagamella.

## Repartimento 
* Aura Garrido como Adriana
* Lucía Ramos como Carla
* Álex González como Marcos
* Michelle Jenner como Sonia
* Aida Folch como Celia
* Paloma Bloyd como Sara
* Jaroslaw Bielski como Ivan
* Natasha Yarovenko como Svetlana
* Frank Feys como Gica
* Joan Frank como Tarko
* Daniel Albadalejo como O cliente

## Audiencias 
## Véxase tamén 
### Ligazóns externas 
* Ficha descritiva de *Inocentes* en Formula TV 
* Ficha descritiva de *Inocentes* en IMDb 
* Os capítulos da TV-Movie íntegros > Mitele.es
Briga

**Briga** pode facer referencia a:

***Briga**, sufixo de orixe celta;
***Briga**, organización xuvenil independentista galega;
***Briga Edicións**, editorial galega;

Amais, como topónimo, é a orixe do nome destes lugares:

***Brig-Glis**, concello suízo do distrito de Brig, no cantón de Valais;
***Ried-Brig**, concello suízo do distrito de Brig, no cantón de Valais;
***Briga Alta**, comuna italiana na Provincia de Cuneo;
***Briga**, comuna italiana na Provincia de Novara;
***Briga**, vila do sur de Eslovenia;
* **Briga**, unha cidade galorromana na cidade francesa de Eu no departamento de Seine-Maritime;
***La Brigue**, en occitan *Briga*, unha comuna francesa do departamento dos Alpes Marítimos;

## Véxase tamén 
### Outros artigos
*Brigantium
Aalesunds Fotballklubb

O **Aalesunds Fotballklubb** é un club de fútbol noruegués da cidade de Ålesund que xoga na máxima competición norueguesa. Fundouse o 25 de xuño de 1914 e mantén equipos masculinos e femininos profesionais e de afeccionados. Ata a tempada 2005 xogaba no estadio Kråmyra e desde aquela no Color Line con capacidade para 11&nbsp;000 espectadores. No ano 2009 o club gañou a Copa Norueguesa por primeira vez na súa historia, o que lle deu o pase para a UEFA Europa League. O Aalesunds é un histórico do fútbol noruegués anterior á segunda guerra mundial pero despois quedour relegado á segunda ou mesmo terceira división, no ano 2003 subiu por vez primeira á máxima competición e desde o 2007 xoga ininterrompidamente nesa categoría.

## Cadro de xogadores 
A 26 de maio de 2012 os xogadores eran:

 

 

## Notas
Briga (organización xuvenil)

**Briga** é unha organización política independentista galega formada por mozos en 2004 como escisión da Assembleia da Mocidade Independentista. É a xuventude do partido político Nós-Unidade Popular e defínese como unha organización socialista, antipatriarcal, ecoloxista, antiautoritaria, antiimperialista e internacionalista. Tamén defende o monolingüismo social e o reintegracionismo lingüístico en Galiza. Briga ten como referencia a AGIR no sindicalismo estudantil.

## Historia 
Briga creouse en 2004 tras unha escisión na Assembleia da Mocidade Independentista (AMI) entre os partidarios de seguir sendo unha organización xuvenil independente e os partidarios de converterse na xuventude de Nós-Unidade Popular, que finalmente abandonou a AMI.

En maio de 2005, tres militantes da Briga foron detidos por tentar retirar na Coruña unha estatua do comandante militar fascista José Millán-Astray. Nese mesmo ano a organización foi case prohibida ao ser acusada de apoiar a violencia. Cinco militantes da Briga foron detidos pola policía española e acusados de asociación ilícita. Posteriormente foron absoltos e a organización quedou totalmente legalizada. Máis tarde no mesmo ano, a policía detivo de novo a tres militantes da Briga acusados de golpear a un policía durante unha manifestación.

Durante os anos seguintes, Briga fixo numerosas campañas por motivos como denunciar a especulación, defender a lingua galega ou protestar polos baixos salarios da mocidade. Unha das máis importantes foi a campaña de 2008 para pintar un mural político cada un dos 366 días dese ano, obxectivo que finalmente se acadou. En 2009 durante unha manifestación da Briga en Santiago de Compostela, a policía cargou contra os manifestantes, o que deixou feridos a varios militantes da Briga e provocou disturbios na cidade vella da cidade. En 2010 e 2011 a policía volveu disolver as tradicionais manifestacións da Briga o 24 de xullo (o día anterior ao Día Nacional de Galicia) en Santiago de Compostela.

## Notas 
## Véxase tamén 
### Ligazóns externas 
* Web da Briga
Insuficiencia mitral

A **insuficiencia mitral**, tamén coñecida como **regurxitación mitral**, é unha patoloxía da válvula mitral, caracterizada polo refluxo do sangue dende o ventrículo esquerdo até a aurícula esquerda durante a sístole.

## Etioloxía 
A válvula mitral consta de dúas valvas ou cúpulas arrodeadas por unha área anular, músculos papilares que preveñen prolapsos e evitan que o sangue recúe cara a aurícula) e as cordas tendinosas atadas aos músculos. A disfunción de calquera destas porcións do aparello mitral pode ser causa de regurxitación sanguínea.
A insuficiencia mitral primaria é provocada por calquera proceso que afecte á válvula mesmo. As causas de regurxitación mitral primaria inclúen:
* Tumor benigno (mixoma) que produza cambios dexenerativos;
: Unha anormalidade xenética que afecte á composición de coláxeno da válvula mitral, o que fai que as valvas saian cara a aurícula esquerda.
* Prolapso da válvula mitral ou Insuficiencia Mitral Dexenerativa;
* Endocardite infecciosa;
* Doenza vascular colaxenosa (por ex.:Lupus eritematoso sistémico, Síndrome de Marfan, Artrite reumatoide);
* Enfermedad cardíaca reumática;
* Trauma;
* Valvulotomía con balón da válvula mitral;
* Algúns fármacos (por ejxfenfluramina)

## Síntomas 
Os síntomas son dependentesda fase do proceso na que se atope a doenza. Na fase aguda aparecerán síntomas de parada cardíaca conxestiva (brevedade de respiración, edema pulmonar, ortopnea, dispnea paroxística nocturna), coma tamén síntomas suxestivos de baixo gasto cardíaco. 
Os individuos con insuficiencia mitral compensada que padezan a doenza de xeito crónico poden ser asintomáticos, cunha tolerancia ao exercicio normal e sen evidencias de parada cardíaca. Estes individuos poden ser sensíbeis a pequenos cambios no seu estado de volume vascular e seren propensos a desenvolver sobrecarga de volume.
Asphodeloideae

**Asphodeloideae** é unha subfamilia da familia Xanthorrhoeaceae na orde Asparagales, previamente foi tratada como unha familia separada, **Asphodelaceae**. As especies son nativas de África, Europa central e occidental, a cunca do Mediterráneo, Asia central e Australia, e mesmo un xénero, Bulbinella, está presente en Nova Zelandia. Os xéneros máis coñecidos son Aloe, Asphodelus e Kniphofia polo seu uso en medicina cou como plantas ornamentais.

## Xéneros 
* *Aloe* 
* *Asphodeline* 
* *Asphodelus*
* *Astroloba* 
* *Bulbine* 
* *Bulbinella* 
* *Chortolirion* 
* *Eremurus* 
* *Gasteria* 
* *Haworthia*
* *Jodrellia* 
* *Kniphofia* 
* *Lomatophyllum* 
* *Poellnitzia* 
* *Trachyandra*
Jonathan Kale

**Jonathan Monyongo Kale**, nado en Mattapan (Massachusetts) o 18 de outubro de 1985, é un ex xogador profesional de baloncesto marfilés nado nos Estados Unidos de América. Cunha estatura de 2,03 metros xogaba nas posicións de ala-pivote e pivote.

## Traxectoria deportiva 
* Anwil Włocławek (2009)
* Phoenix Hagen (2009–2010)
* Ourense (2010–2011)
* CE Lleida Bàsquet (2011–2012)
* CB Coruña (2012–2013)
* Ourense (2013–2014)
* Lille Metropole (2014–2015)

## Véxase tamén 
### Ligazóns externas 
* Perfil en RealGM.com 
* Perfil na web oficial da FEB
Antonio Fernández Seoane (escritor)

**Antonio Fernández Seoane**, nado en Ourense no 1970, é un escritor e ilustrador galego.

## Traxectoria 
Estudou Filosofía na Universidade de Santiago de Compostela. Foi tamén un dos membros fundadores de Letras de Cal.

## Obra literaria
### Obras conxuntas
**Cara a un solpor de gatos*, 2005, 3C3 Editores.

## Premios
*III Premio de Poesía *Afonso Eanes de Cotón* no 2004, por *Cara a un solpor de gatos*.

## Véxase tamén 
### Ligazóns externas 
*Ficha do autor en Cultura Galega
Ventrículo esquerdo

[miniatura|250px|
1. [Endocardio  2. Miocardio  3. Epicardio  4. Pericardio  5. Cámaras cardíacas  6. Aurícula dereita   7. Aurícula esquerda  8. Ventrículo dereito  9. **Ventrículo esquerdo** 10. Válvulas cardiacas  11. Válvula mitral  12. Válvula aórtica  13. Válvula pulmonar  14. Válvula tricúspide  15  Arteria aorta  16. Arteria pulmonar  17. Veas pulmonares  18. Vea cava superior   19. Vea cava inferior]]

O **ventrículo esquerdo** é unha das catro cavidades cardíacas (dúas aurículas e dous ventrículos). É a parte do corazón con maior cantidade de tecido musculara, xa que o ventrículo esquerdo é quen impulsa o sangue cara a arteria aorta, a cal leva o sangue á circulación sistémica, isto é, todo o corpo agás os pulmóns. A válvula que conecta o ventrículo esquerdo coa arteria aorta é a válvula aórtica, ao tempo que a válvula que separa o ventrículo da aurícula esquerda é a válvula mitral. Polo ventrículo esquerdo circula sangue oxixenada que provén do pulmón a través das catro veas pulmonares.

## Forma
O ventrículo esquerdo é máis alongado que o ventrículo dereito, e nun corte transversa a súa concavidade posúe unha sección ovalada ou case que circular. O ventrículo esquerdo e moito máis groso, pois é o que ha de bombear o sangue a unha maior presión cara ao resto do organismo.

## Véxase tamén
### Outros artigos 
*Ventrículo
Arriba, Santiago de Arriba, Chantada

**Arriba** é un lugar na parroquia de Santiago de Arriba, do concello de Chantada, na comarca de Chantada, pertencente a provincia de Lugo. Segundo o INE, en 2025 tiña 7 habitantes (5 homes e 2 mulleres), o que supón un aumento en relación a 2011, cando tiña 4 habitantes.

## Lugares e parroquias 
### Lugares de Santiago de Arriba 
### Parroquias de Chantada 
## Notas
Aalter

**Aalter** é un concello da Flandres Oriental (Bélxica) que se creou en 1977 logo da fusión dos antigos concellos de Aalter, Bellem, Lotenhulle e Poeke. A súa poboación é de 18.860 habitantes (2012) que se estenden nunha superficie de 81.92&nbsp;km².
Gulnara Mehmandarov

**Gulnara Mehmandarov** (en azerí: *Gülnarə Mehmandarova*; 1959, Bakú, RSS de Azerbaidján, Unión Soviética) é unha arquitecta acerbaixaní.

Gulnara Mehmandarov é unha investigadora (historiador de arquitectura e arte), membro correspondente da Academia Internacional de Arquitectura de Países Orientais e profesora. Ela é particularmente notable para a restauración de monumentos arquitectónicos e publicou máis de 70 publicacións científicas sobre restauración arquitectónica.

## Notas
Aurícula dereita

[miniatura|250px|
1. [Endocardio  2. Miocardio  3. Epicardio  4. Pericardio5. **Cámaras cardíacas**:  6. **Aurícula dereita**   7. Aurícula esquerda  8. Ventrículo dereito  9. Ventrículo esquerdo10. **Válvulas cardíacas**:  11. Válvula mitral  12. Válvula aórtica  13. Válvula pulmonar  14. Válvula tricúspide  15. Arteria aorta  16. Arteria pulmonar 17. Veas pulmonares  18. Vea cava superior   19. Vea cava inferior]]
O **atrio dereito**, mellor coñecido como **aurícula dereita**, é unha das catro cavidades do corazón, situada na parte superior dereita deste. Para o seu estudo, é dividida en dúas partes, a orella cardíaca e o aurícula propiamente dita. Esta clasificación é de orixe embriolóxica, é dicir, provén do momento da súa organización no crecemento do embrión no embarazo. Na aurícula dereita desembocan a vea cava superior, a vea cava inferior e o seo coronario. Ademais tamén se atopa perforada polos vasos de Tebesio.

A aurícula dereita está comunicada co ventrículo dereito a través da válvula tricúspide. Recibe sangue venoso pobre en osíxeno procedente de todo o organismo a través de dúas grandes veas, a cava superior e a cava inferior. A superior leva sangue venoso do pescozo, cabeza e membros superiores. A cava inferior trae sangue do tronco, abdome e membros inferiores. O sangue venoso enche a aurícula e esta impúlsao cara ao ventrículo dereito. A aurícula dereita está comunicada coa esquerda a través do forame oval. Durante a vida intrauterina, o burato permite o paso de sangue venoso da dereita á esquerda. É imprescindíbel, xa que o feto non respira e o sangue que iría aos pulmóns é desviado cara a circulación sistémica. Após o nacemento, a presión exercida polo sangue na aurícula esquerda, provoca o peche do forame. A persistencia do forame é unha severa patoloxía que hoxe en día é atendida polos servizos de cirurxía cardíaca ou cardioloxía intervencionista.

Ademais na aurícula dereita atópanse o nó sinusal e o nó aurículo-ventricular, vitais no sistema de condución do impulso cardíaco.

## Véxase tamén 
* Aurícula cardíaca
Válvula cardíaca

*Este artigo refírese a unha parte anatómica do corazón. Para outra acepción ver: **Válvula***

[miniatura|250px|
1. [Endocardio  2. Miocardio  3. Epicardio  4. Pericardio  5. Cámaras cardíacas  6. Aurícula dereita   7. Aurícula esquerda  8. Ventrículo dereito  9. Ventrículo esquerdo 10. Válvulas cardíacas  11. Válvula mitral  12. Válvula aórtica  13. Válvula pulmonar  14. Válvula tricúspide  15  Arteria aorta  16. Arteria pulmonar  17. Veas pulmonares  18. Vea cava superior   19. Vea cava inferior]]

As **válvulas do corazón** ou **válvulas cardíacas** atópanse no corazón, onde son as responsábeis de regular o fluxo de sangue, deixando pasar o sangue cando cómpre dende os condutos de saída das catro cavidades do corazón. Son quen de deixar circular o sangue na dirección adecuada, evitando que esta recúe cara a atrás. As súas funcións é poderen manter illado durante uns intres o fluxo sanguíneo nalgunha das catro cavidades. Ao se contraer o corazón, contraen tamén nunha secuencia determinada as catro cavidades. Sen as válvulas, o sangue tornaría ás cavidades após a contracción, co cal o corazón non faría a súa función.

## Tipos de válvulas 
As válvulas cardíacas son catro clasifícanse en dous grupos:

### Válvulas atrioventriculares 
*Válvula mitral ou bicúspide 
*Válvula tricúspide

### Válvulas semilunares 
*Válvula sigmoide aórtica
*Válvula sigmoide pulmonar

## Véxase tamén 
### Outros artigos 
* Valvulopatías
Salah Mejri

**Salah Mejri**, nado o 15 de xuño de 1986 en Jendouba, é un xogador profesional de baloncesto tunisiano. Cunha estatura de 2,17 metros xoga na posición de pivote.

## Traxectoria 
En agosto de 2012, Mejri asinou co Obradoiro CAB da Liga ACB. Ó remate da súa tempada en Santiago de Compostela, foi elixido coma o xogador revelación da tempada 2012-13.

O 8 de xullo de 2013, Mejri asinou co Real Madrid.

O 30 de xullo de 2015, Mejri asinou cos Dallas Mavericks. Asinou de novo cos Mavericks o 3 de agosto de 2018. O 7 de febreiro de 2019, foi cortado polos Mavs.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com  
* Perfil en ACB.com
Río Amme

[260px|miniatura|O río Amme o seu paso por [Palamuse.]]
O **Amme** é un río de Estonia que flúe ao longo de 59&nbsp;km desde o lago Kuremaa ata que desemboca pola esquerda no río Emajõgi preto da antiga abadía de Kärkna, na súa maior regando a rexión de Võrumaa.
A Igrexa, Santiago de Arriba, Chantada

**A Igrexa** é un lugar na parroquia de Santiago de Arriba, do concello de Chantada, na comarca de Chantada, pertencente a provincia de Lugo. Segundo o INE, en 2025 tiña 5 habitantes (1 home e 4 mulleres), ao igual que en 2011.

## Toponimia 
O topónimo **A Eirexe** (do latín , o lugar da igrexa) débese á presenza no lugar da igrexa vella de Santiago de Arriba, abandonada no século XX ao construírse outra nova.

## Lugares e parroquias 
### Lugares de Santiago de Arriba 
### Parroquias de Chantada 
## Notas
Ventrículo dereito

[miniatura|250px|
1. [Endocardio  2. Miocardio  3. Epicardio  4. Pericardio  5. Cámaras cardíacas  6. Aurícula dereita   7. Aurícula esquerda  8. **Ventrículo dereito**  9. Ventrículo esquerdo 10. Válvulas cardíacas  11. Válvula mitral  12. Válvula aórtica  13. Válvula pulmonar  14. Válvula tricúspide  15  Arteria aorta  16. Arteria pulmonar  17. Veas pulmonares  18. Vea cava superior   19. Vea cava inferior]]

O **ventrículo dereito** é unha das catro cavidades cardíacas do corazón. O ventrículo dereito recibe o sangue non oxixenado da aurícula dereita por medio da válvula tricúspide e a impulsa fóra do corazón a través da arteria pulmonar.

## Véxase tamén 
### Outros artigos 
*Ventrículo esquerdo
Intifada de Al-Aqsa

A **Intifada Al-Aqsa**, ou **Segunda Intifada**, foi a vaga de violencia que se iniciou a partir do 29 de setembro de 2000 nos territorios palestinos e Israel, rematou a redor de 2005.

O número de mortos, tantos militares como civís, estímase ao redor de 3000 palestinos e 1000 israelís, así como 64 estranxeiros. Cifras de B'Tselem indican que ata o 30 de abril de 2008, o 35.2% dos palestinos asasinados participaran no conflito e o 46.4% "non participaran no conflito", e do 18.5% restante descoñécese se participaran ou non no conflito. Ata o 2005, o ICT situou as baixas militares no 22% e as civís no 78%. A Primeira Intifada durou dende decembro de 1987 ata 1993.

## Notas
Amén

[miniatura|"Amén" adornado do libro iluminado do *[Sermón da Montaña* deseñado por Owen Jones, publicado en 1845.]]
**Amén** (en hebreo * אָמֵן*; así sexa; verdadeiramente) é unha palabra que aparece na Biblia Hebrea e no Novo Testamento como declaración de afirmación que se no xudaísmo desde os seus máis antigos textos e que o cristianismo adoptou, converténdose nunha das aclamacións litúrxicas máis frecuentes  e que se emprega para rematar oracións e himnos; adoptado tamén no islam emprégase no Corán e mais é a conclusión habitual da *duʿāʾ* (súplica).

## Notas
Mutazilismo

O **mutazilismo**, **mutacilismo**, **motazilismo** ou **motacilismo**, foi unha escola de pensamento teolóxico musulmá que apareceu no século VIII, ao mesmo tempo que o sunnismo e o xiísmo, aínda que independente deles, e que desapareceu definitivemente no século XIII, esencialmente venciada, ou absorbida, polo sunnismo
.
A teoloxía **mutazilita** desenvólvese a partir da lóxica e o racionalismo, inspirados na filosofía grega e na razón (*logos*), conceptos que trata de combinar coas doutrinas islámicas, demostrando así a súa compatibilidade.

Este procerso, repetido en diversas formas por outras correntres musulmás, ás veces non sen reticencias, declina netamente a partir do século XIII entre os sunnitas, que consideraban que a revelación divina non debe someterse á crítica humana. Así, segundo Averroes, constátase "a perda do predicamento da filosofía en beneficio da mística, O enfoque filosófico herdado do mutazilismo mantense hoxe, utilizado polos xiítas, pero unicamente nalgúns puntos concretos.

A palabra "mutazilismo" (en árabe ***al-muʿtazila***, **المعتزلة **) ten dúas orixes (e sentidos) posíbeis.

A interpretación máis común é que o seu fundador, Wasil ibn Ata deixou o madhab  oficial porque as súas ideas se opoñían á tradición islámica ortodoxa e, polo tanto, o nome da escola deriva dun verbo que significa "retirarse" (en árabe, ***iʿtazala***, **اعتزل**). Segundo outra interpretación, "algúns teólogos da cidad de Basora negáronse a tomar partido nas loitas polo poder, tras o asasinato de Uthman Ibn Affan (ou Otmán)", que ensangrentaron e dividiron a comunidade musulmá e, polo tanto, o nome significaría "os que se absteñen".

## Notas
Eole (satélite)

**Eole**, tamén coñecido como **EOLE 1**, **CAS 1** (*Cooperative Application Satellite*) e **FR 2** (*France 2*), foi un satélite artificial francés lanzado o 16 de agosto de 1971 mediante un foguete Scout B1 estadounidense desde Wallops Island.

## Características 
Eole foi o segundo satélite francés meteorolóxico experimental e o primeiro lanzado en colaboración coa NASA e o Centre National d'Etudes Spatiales (CNES). A súa función principal foi a de retransmitir os datos dunha rede mundial de globos meteorolóxicos que facían medicións sobre altura, presión, temperatura, humidade e velocidade do vento.

O satélite tiña forma octogonal, cunha distancia entre vértices opostos de 0,71 m e unha lonxitude de 0,58 m. A alimentación eléctrica era proporcionada por oito paneis solares rectangulares despregados cun ángulo de 45 graos con respecto do corpo do satélite e quince baterías recargables de prata-cadmio que proporcionaban de media unha potencia de 20 vatios. O satélite mantíñase orientado cara a Terra mediante a técnica de gradiente de gravidade usando un mastro de 10,06 m de longo. A precisión do control de actitude alcanzaba os 9 graos respecto da local vertical.

Eole gardaba a bordo os datos que recollía dos globos meteorolóxicos e os retransmitía a petición cando se atopaba ó alcance dunha estación de terra. O conxunto do sistema de telemetría consistía nun transmisor de baixada de datos cara ás estacións que funcionaba a 136,350 MHz e que tamén era usado como baliza de seguimento; un receptor a 148,25&nbsp;MHz para comandos e datos dos globos; e un transmisor (464,84&nbsp;MHz) e receptor (401,7196) entre o satélite e os globos.

O satélite foi inxectado nunha órbita inicial de 904&nbsp;km de apoxeo e 677&nbsp;km de perixeo, cunha inclinación orbital de 50,1 graos e un período de 100,6 minutos. As operacións co satélite foron un éxito salvo pola destrución de 71 globos meteorolóxicos producida polo envío dun comando erróneo desde o control de terra. O último dos globos meteorolóxicos transmitiu en xaneiro de 1973, pero Eole seguiu sendo usado para transmitir datos de boias oceánicas e navíos.

## Notas 
## Véxase tamén 
### Outros artigos 
* Peole
Zivar bay Ahmadbayov

**Zivar bay Ahmadbayov** (en azerí: *Zivər bəy Əhmədbəyov*), nado en Şamaxı (Acerbaixán, Imperio Ruso) en 1873 e finado en Bakú (RSS de Acerbaixán, Unión Soviética) en 1925, foi un arquitecto azerí.

## Traxectoria 
Zivar bay Ahmadbayov foi o primeiro arquitecto azerí cunha educación superior. En 1902, Ahmadbayov graduouse pola Universidade do Estado de San Petersburgo de Arquitectura e Enxeñaría Civil en San Petersburgo. A partir deste ano 1917, Ahmadbayov traballou como arquitecto do Governorato de Bakú, a continuación, para o Concello de Bakú. Tras o establecemento da República Democrática de Acerbaixán, Ahmadbayov tornouse o arquitecto-xefe de Bakú e ocupou este cargo ata 1922.

Entre as súas obras están os dous maiores mesquitas en Bakú, a Mesquita Azul e a Mesquita Taza Pir. Unha das súas obras, a Mesquita Muhtarov no barrio de Əmircan en Bakú, foi engadida á lista de monumentos históricos da UNESCO. Ademais, Ahmadbayov é o arquitecto de moitas casas en Bakú e Vladikavkaz e do edificio do Instituto de Oftalmoloxía en Bakú.

Unha rúa en Bakú é nomeada despois Zivar bay Ahmadbayov, e unha estatua nun parque que leva o seu nome, foi inaugurada en Bakú polo presidente de Acerbaixán Ilham Aliyev o 26 de maio de 2011.

## Notas
Reis de Cirene

**Cirene** foi unha antiga cidade na actual Libia, fundada por gregos vidos de Tera (actual Santorini), seguindo os consellos do Oráculo de Delfos, conducidos por Aristóteles de Tera (posteriormente chamado Bato) sobre o 630 a. C. Bato despois de fundar unha colonia nunha illa da costa oriental de Cirenaica (de nome Platea, no golfo de Bomba) trasladouse ao distrito de Azilirs, en terra firme, onde os colonos estiveron seis anos até que encontraron un lugar mellor na rexión de Irasa onde fundou Cirene, máis ao interior (631 a. C.), e iniciou a dinastía dos Batiadas que tivo oito reis (e un usurpador).

## Dinastía Batiada 
* Bato I de Cirene, c. 631 - 590 a.C.
* Arcesilao I de Cirene, c. 590 - 574 a.C.
* Bato II de Cirene Eudamón (ou Próspero), c. 574 - 554 a.C.
* Arcesilao II o Cruel, c. 554 - 544 a.C.
* Learco o Usurpador, c. 544 a.C.
* Bato III, c. 544 - 530 a.C.
* Arcesilao III, c. 530 - 515 a.C. (vasalo de Persia cara ao 515 a.C.)
* República de 515 a 510 a.C.
* Bato IV o Belo, 515 - 465 a.C.
* Arcesilao IV, 465 - 450 a.C.

## República e conquista macedonia 
* República 450 - 322 a.C. (protectorado de Macedonia 331 - 322 a.C.)
** Tibrón de Esparta, 323 - 322 a.C.
* A Exipto, 322 a.C. (Tolomeo I Sóter, faraón o 323 a.C.) 322 - 313 a.C.
** Ofeles, 313 - 308 a.C.
* Magas, 308 - 258 a.C.
* Berenice, 258 - 246 a.C. (filla)
* Demetrio o Belo, 258 - c. 253 a.C. (marido)
* Tolomeo III, c. 248 - 246 a.C. (marido de Berenice)
* Incorporación a Exipto, 246 a.C. (Tolomeo III herda Exipto)
* A Exipto, 246 - 163 a.C.
* Tolomeo VIII, 163 - 116 a.C.
** Ecdelos, 240 a.C.
** Demófanes, 240 a.C.
** Filemó, 205 - 204 a.C.
* Tolomeo Apión, 116 - 110 a.C.
* Nicóstrato o Tirano, 110 a.C.
* Tolomeo Apión (restablecido), 110 - 95 a.C.

## Dominación romana 
* República baixo protección romana, 95 - 75 a.C.
* Provincia romana, 75 - 37 a.C. (desde o 67 a.C. unida a Creta)
* Unida a Exipto, 37 - 30 a.C.
* Cleopatra Selene II, 34 - 30 a.C.
Alfonso XIII Foot-ball Club

O **Alfonso XIII Foot-Ball Club** foi un equipo de fútbol da cidade de Pontevedra.

## Historia
dereita|miniatura|Partido Alfonso XIII - Acero Club de Olabeaga, 31-III-1924, no campo do Progreso.

Fundouse en 1920, e inscribiuse no Rexistro de Asociacións da provincia o 12 de febreiro de 1921 tras a pertinente presentación do seu regulamento. O seu uniforme era zamarra a listas brancas e vermellas e pantalón negro e xogaba os seus encontros como local no Campo do Burgo. O club militou na Serie B do Campionato de Galicia, e ao longo da década de 1921-30 foi tres veces campión da Serie B.

Coa chegada da Segunda República Española no ano 1931 o club cambia o seu nome polo de **Pontevedra Sport Club**. Co comezo da guerra civil española suspendéronse as competicións oficiais, aínda que en Galicia seguiu celebrándose con normalidade o Campionato Galego e o equipo pontevedrés seguiu en activo e se reorganizou tralo remate da contenda. Pasou a competir na Segunda Categoría do Campionato Galego en 1939/40 e estreouse na categoría rexional da liga española en 1940/41, quedando 3º no Grupo Sur galego tras Club Vigués e Club Arosa.

A comezos de 1941, en aplicación do decreto gubernativo de prohibición de nomes de orixe estranxeira nos rótulos e negocios, a FEF obrigou aos clubs que tivesen termos desas características (Sporting, Foot-Ball Club, Racing, Athletic, Sport Club, Sportivo/a, Stadium, etc.) a trocalos antes do 1 de febreiro de 1941 baixo pena de sanción. O club alfonsista, dese modo, pasou a chamarse **Alfonso XIII Club de Fútbol**.

Na cidade de Pontevedra tamén existía outro club, o Eiriña CF, que nacera en 1921, pouco despois do Alfonso XIII. O cadro eiriñista competía case sempre en Primeira Categoría do Campionato de Galicia xunto aos grandes do país (Celta, Deportivo da Coruña e Racing de Ferrol). Dese xeito, o equipo alfonsista foi o "segundo" da cidade dado que o Eiriña tiña un maior nivel deportivo.

O 16 de outubro de 1941 levouse a cabo a fusión dos dous equipos para dar lugar ao actual Pontevedra CF, cun uniforme granate con pantalón branco como indumentaria (o pantalón logo pasou a ser azul). Fernando Ponte Conde foi o primeiro presidente da nova entidade.

## Palmarés 
* **Campionato de Galicia da Serie B (3)**: 1923-24, 1924-25, 1927-28

## Notas
## Véxase tamén 
### Ligazóns externas 
Historia do Pontevedra CF
Pontevedra Athletic Club

O **Pontevedra Athletic Club** foi un equipo galego de fútbol fundado en novembro de 1918 na cidade de Pontevedra, coa fusión do **Pontevedra Sporting Club** e o **Club Deportivo Pontevedra**. Disputaría os seus encontros como local no Campo de Pasarón e vestía zamarra granate e pantalón branco.

## Antecedentes 
O primeiro equipo da cidade de Pontevedra foi o **Pontevedra Sporting Club**, fundado no ano 1905, que xogaba no Campo da Xunqueira. Vestía camisa branca e pantalón negro e sobre todo disputaba encontros amigábeis contra equipos de Vigo (Fortuna de Vigo, Vigo FC, Exiles FC ou Español FC), Vilagarcía de Arousa, Marín ou inclusive Santiago de Compostela.

Polas súa filas pasaron xogadores coma o defensa Edmundo Nóvoa, que gañou a Copa do Rei de 1908 como reforzo do Real Madrid, ou Otero, o primeiro futbolista galego internacional nos Xogos Olímpicos de Antuerpen.

Nos primeiros anos da década de 1910 xorden gran número de clubs na cidade do Lérez, coma o Vitoria FC (1907), o Gimnasio FC (1909, dependente do Sociedade Liceo Gimnasio que organizaba a Copa de Pontevedra), o Lérez FC, o Artístico FC, o Quiroga FC, o Progreso FC, o Colón FC, o Deportivo FC ou o Atlántico.

En 1914 nace un equipo de entidade similar ao Sporting Club, o **Club Deportivo Pontevedra**, que xogaba en *Campolongo*, campo que chegou a compartir co propio Sporting Club. Neste equipo xogaba entre outro Luís Casas Pasarín, que sería un histórico xogador do Celta de Vigo e internacional coa Selección de fútbol de Galicia e de España

Á rivalidade entre o Sporting Club e o Club Deportivo hai que engadir outro creado pouco antes, o **Pontevedra Auténtico FC**, fundado o 4 de outubro de 1912.

Porén os dous club de maior importancia da cidade non tardaron en pensar na fusión, que se formalizou en novembro de 1918, dando lugar ao Pontevedra Athletic Club.

## Véxase tamén 
### Ligazóns externas
* Historia do Pontevedra FC
Aristipo

**Aristipo** pode referirse a:

***Aristipo de Cirene**: (435&nbsp;a.&nbsp;C. - 350&nbsp;a.&nbsp;C.) Fundador da escola cirenaica.
***Aristipo o Novo**: Neto do anterior que sistematizou parte da doutrina de seu avó.
***Arístipo**: Tirano de Argos do século II&nbsp;a.&nbsp;C.
Primeira Intifada

A **Primeira Intifada**, tamén coñecida simplemente como ***intifada***, foi un levantamento palestino contra a ocupación israelí dos Territorios Palestinos que durou dende decembro de 1987 a 1993. O levantamento comezou no campo de refuxiados de Jabalia e estendeuse rapidamente por Gaza, Cisxordania e Xerusalén Leste.

Ao comezo, as accións palestinas baseábanse principalmente en actos de desobediencia civil non-violentos e de resistencia, o que foi percibido como a primeira vez que o pobo palestino actuaba unido como nación. Non houbo folgas xerais, boicots aos produtos isrelís, negativa a pagar impostos, graffitis nin barricadas, pero as manifestacións palestinas incluían o lanzamento de pedras ás Forzas de Seguridade de Israel.

A violencia entre palestinos foi unha característica da Primeira Intifada, con execucións xeneralizadas de presuntos colaboradores israelís. Mentres que as Forzas israelís mataron uns 1100 palestinos, os palestinos mataron uns 165 israelís e uns 1000 palestinos, presuntos colaboradores, aínda que menos da metade tiñan un contacto probado co goberno israelí.

A Segunda Intifada durou dende setembro de 2000 a 2005.

## Notas
Aristipo de Cirene

**Arístipo**, nado en Cirene no 435 a. C. e finado no 350 a. C., foi un filósofo grego, fundador da escola cirenaica que identificaba o ben co pracer.

## Traxectoria
Atraído pola fama de Sócrates, foino buscar e fíxose discípulo seu. Morto este, volveu á súa patria, onde nos últimos anos da súa vida ensinou filosofía para sobrevivir. Foi o fundador da escola cirenaica, propugnadora do hedonismo.

## Filosofía 
As súas ideas, algo semellantes no punto de partida coas socráticas, diverxen delas notablemente no fondo. Partindo do dito de Protágoras de que "o home é a medida de todas as cousas", empezou por desprezar a dialéctica e dar importancia só á ciencia positiva. Defendeu o nominalismo e o sensismo, ao igual que Antístenes, pero diferenciándose radicalmente del pola súa ética. A felicidade para Aristipo consiste no pracer; a maior pracer, maior felicidade; e, como o pracer máis intenso é o sensible, este é o que hai que perseguir. Dentro do pracer sensible só interesa o pracer presente (parón páthos), sen que teñamos que preocuparnos polo futuro, xa que este é incerto. A frónese, a prudencia, é a que guía na procura do pracer, para saber elixir o máis axeitado; pero o home non debe ser dominado polo pracer, senón dominalo (no que hai unha certa temperación do hedonismo) (Dióxenes Laercio, XI,65104).

Desexa que o home sexa sempre superior aos seus instintos básicos e así o seu pracer combínase cunha relativa liberdade de espírito. Tal superioridade prodúcea a cultura da intelixencia. Nese punto aproximábase a Sócrates, que consideraba tamén a ciencia como condición indispensable para a humana felicidade. Pero Arístipo reducía toda a ciencia e as súas vantaxes ao dominio do sentimento individual. A virtude, polo tanto, non era para el máis que a moderación na fruición, pero moderación interesada, para que non se esgote a fonte do pracer.

Coa intelixencia cultivada distinguía os praceres sensuais dos intelectuais, os puros dos que levan mestura, os egoístas dos desinteresados.

Arístipo é o primeiro filósofo da serie dos hedonistas, cuxa escola proseguen en certo modo Epicuro, Hobbes, Locke, Hume, Bentham, Stuart Milll e Spencer.

## Obras 
Segundo Dióxenes Laercio, escribiu multitude de obras, moitas de carácter frívolo e alleas ao campo da filosofía. Ningunha delas subsiste. Consérvanse catro *Cartas* apócrifas baixo o seu nome.

## Véxase tamén 
### Bibliografía 
* Watson, *Hedonistic theories from Aristippus to Spencer* (Glasgow, 1895)
* Mentzii, *Aristippus philisophus socraticus* (Halle, 1719)
* Wieland, *Aristipo* (Leipzig, 1800)
* Kunhardt, *De aristippi philosophi morali* (Helmst, 1796)

### Ligazóns externas 
* Dióxenes Laercio: *Vidas, opinións e sentenzas dos filósofos máis ilustres*, II, 65 - 104 (*Arístipo*).
** Texto español na Biblioteca Virtual Miguel de Cervantes.
** Texto español en Wikisource.
** Texto grego en Wikisource.
Joseph Needham

**Joseph Terence Montgomery Needham**, nado en Londres o 9 de decembro de 1900 e finado en Cambridge o 24 de marzo de 1995, foi un bioquímico británico, pero que foi máis coñecido como historiador preeminente da ciencia e a tecnoloxía da China. Foi elixido como membro tanto da *Royal Society* como da *British Academy*, un logro bastante infrecuente. Na China é coñecido polo seu nome chinés, **Lǐ Yuēsè** 李约瑟.

Foi o primeiro académico occidental en recoñecer o pasado científico da China a través da súa serie *Science and Civilization in China*, monumental obra enciclopédica que revelaba o desenvolvemento da ciencia naquel país.

## Obras destacadas 
* *Science, Religion and Reality* (1927)
* *A History of Embriology* (1934)
* *Biochemistry and Morphogenesis* (1942)
* *Chinese Science* (1946)
* *Science and Civilisation in China* (obra monumental, en 15 volumes, iniciada en 1954)
* *The Grand Titration: Science and Society in East and West* (1969, 1979: ISBN 0 04 931008 9)

### Traducións en castelán 
* *Grandeza y miseria de la tradición científica china*, Anagrama, 1977, ISBN 978-84-339-0753-0.
* *La gran titulación: ciencia y sociedad en Oriente y Occidente*, Alianza, 1977. ISBN 978-84-206-2179-1. 
* *Dentro de los cuatro mares: el diálogo entre Oriente y Occidente*, Siglo XXI de España, 1975 ISBN 978-84-323-0187-2. 
* *Ciencia, religión y socialismo*, Crítica, 1978, ISBN 978-84-7423-067-3.
* *De la ciencia y la tecnología chinas*, Siglo XXI, 2004...

## Véxase tamén 
### Bibliografía 
* Riviere, Jean R. (1975): *Oriente y Occidente*. Barcelona: Salvat. (Número 76 da Biblioteca Salvat de Grandes Temas).

### Ligazóns externas 
* Próceres de la ciencia o biografías en Físicanet 
* Joseph Needham and the rise of the West 
* Needham Research Institute (NRI) 
* *Science and Civilisation in China* 
* Asian Philosophy and Critical Thinking: Divergence or Convergence? 
* Guide to manuscripts by British scientists: N, O
Robin Warren

**John Robin Warren**, nado en Adelaida o 1 de xuño de 1937 e finado en Perth o 23 de xullo de 2024, foi un médico patólogo e investigador australiano. No ano 2005 recibiu o Premio Nobel de Medicina canda a Barry Marshall.

## Traxectoria 
En 1979 descubriu a bacteria *Helicobacter pylori*. Xunto co seu colega Barry Marshall, Warren demostrou que esta bacteria é a causante da úlcera de estómago. Tamén axudou a desenvolver o test diagnóstico da urea no alento para detectar o *Helicobacter pylori*.

## Véxase tamén 
### Ligazóns externas 
* Premio Nobel de Medicina 2005 
* Warren na páxina Nobelprize.org 
* Páxina de Robin Warren
Sky High

***Sky High*** é un filme estadounidense dirixido por Mike Mitchell que se estreou no 2005.

## Sinopse 
Nun mundo onde os súper heroes son comunmente aceptados, os fillos destes edúcanse en Sky High, unha prestixiosa institución que desafía as leis de gravidade. O rapaz Will, fillo do famoso Comandante Stronghold e a veloz Josie Jetstream, acaba de iniciar as clases e encóntrase cun terrible problema: non ten superpoderes.

## Personaxes 
* Michael Angarano como William Theodore "Will" Stronghold
* Danielle Panabaker como Layla Williams
* Mary Elizabeth Winstead como Gwendolyn "Gwen" Grayson/Royal Pain/Sue Tenny
* Steven Strait como Warren Peace
* Dee Jay Daniels como Ethan
* Kelly Vitz como Magenta "Maj"
* Nicholas Braun como Zachary "Zach" Braun/Zack Attack
* Malika e Khadijah Haqq como Penny Lent
* Jake Sandvig e Will Harris como Lash e Speed
* Kurt Russell como Steve Stronghold/The Commander
* Kelly Preston como Josie DeMarco-Stronghold/Jetstream
* Lynda Carter como Directora Powers
* Bruce Campbell como Tommy Boomowski/Coach Boomer/Sonic Boom
* Kevin Heffernan como Ron Wilson
* Cloris Leachman como Enfermeira Spex
* Jim Rash como Mr. Grayson/Stitches
* Dave Foley como Jonathan Boy/All-American Boy
* Kevin McDonald como Profesor Medulla
* Kim Rhodes como Elastic Girl/Profesora Jeannie Elast
* Tom Kenny e Jill Talley como Mr. e Mrs. Chester Timmerman

## Galardóns e nomeamentos 
* 2005: Festival de Sitges: Sección oficial longametraxes a concurso.

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie
Barry Marshall

**Barry James Marshall**, nado o 30 de setembro de 1951 en Kalgoorlie, Australia Occidental, é un médico especializado en microbioloxía e profesor universitario australiano.

## Traxectoria 
En 1979 descubriu a bacteria *Helicobacter pylori*. Xunto co seu colega Robin Warren, Marshall demostrou que esta bacteria é a causante da úlcera de estómago.

No 2005 tanto Marshall como Warren foron galardoados co Premio Nobel de Medicina.

## Véxase tamén 
### Ligazóns externas 
* Marshall na páxina Nobelprize.org 
* Páxina de Robin Warren
Simón de Cirene

[miniatura|Escultura do Cireneo na Igrexa de San Isidoro de [Sevilla, orixinal de Francisco Ruiz Gijón.]]

**Simón de Cirene** ou **O Cirineo** foi, segundo os evanxeos de Marcos, Mateu e Lucas, a persoa que lle axudou a Xesús a levar a súa cruz até o Gólgota, onde logo sería crucificado. Dise que foi obrigado a portar a cruz cando viña dos agros, e no evanxeo de Marcos faise referencia a el como "pai de Alexandre e de Rufo". Non hai ningún dato máis acerca del no Novo Testamento e non aparece no Evanxeo de Xoán.

A súa cidade de orixe, Cirene, estaba situada no norte de África. Segundo a tradición, seus fillos Rufo e Alexandre fixéronse misioneiros. O feito de que se mencionen os seus nomes suxire que puideron tratarse de personaxes relevantes no cristianismo primitivo.[miniatura|[Mosaico que representa a Xesús con Simón de Cirene, quen porta a cruz, na basílica de San Apolinario o Novo (Rávena).]]

## Pasaxe bíblica 
## Suposto substituto de Xesús na cruz 
Nalgúnhas tradicións relixiosas, Xesús non foi o crucificado, senón que outra persoa sería quen morreu na cruz. Especialmente, esa persoa identifícase con Simón de Cirene, un apóstolo ou Xudas Iscariote. 

Para os docetistas fora Simón de Cirene quen morrera na cruz e non Xesús, tese que foi recollida por Basílides e os gnósticos mais atacada por Ireneu de Lión no século II.  Segundo algúns estudosos, como Dominique Cerbelaud, o Evanxeo de Xoán, o último en ser escrito, omite a mención a Simón de Cirene no seu relato da crucifixión de Xesús para deslexitimar as correntes que xa o identificaban como o verdadeiro crucificado. 

Dado que o Corán afirma que Xesús non foi crucificado (sura 4, versículo 157), senón que tivo a aparencia de selo, moitos esexetas intentaron identificar quen foi o crucificado. Deste xeito, na primeira literatura islámica sinalouse a Simón de Cirene, aínda que gañou popularidade un suposto décimo terceiro apóstolo chamado Serxio, segundo defendeu Tabari; e, sobre todo, Xudas Iscariote, tese defendida por Muqātil ibn Sulaymān, xa no século VIII, que deviría na dominante na tradición islámica.

## Notas 
## Véxase tamén 
### Outros artigos 
* Crucifixión de Xesús
Unión Deportiva Orensana

A **Unión Deportiva Ourensá** foi un equipo de fútbol galego, fundado en 1942 e que desapareceu en 1952 en Ourense.

## Historia
Naceu en 1942 da fusión do *Galicia Sport Club Ourense* e o *Burgas FC* da cidade de Ourense. Chegou a xogar en Segunda División tres tempadas, pero en 1952, ao final das mesmas desapareceu a causa de problemas económicos.

Na última tempada da súa historia chegou á final da Copa Federación, na que perdeu contra o Real Jaén por 3-1. Despois dese encontro o club declarouse en suspensión de pagos.

Como sucesor da Unión Deportiva Ourensá, fundouse na cidade o Club Deportivo Ourense.

## Adestradores 
* 1949/50  Cuqui Bienzobas
* 1950/51  Armando Márquez Ligorri
* 1951 -  Pere Solé Junoy
* 1952 -  Ricardo Gallart Selma

## Datos do club 
* **Tempadas na 1ª**: 0 
* **Tempadas na 2ª**: 3 
* **Tempadas na 3ª**: 6
* **Tempadas na Serie A Rexional**: 1

### Historial na liga
## Palmarés 
* Subcampión da Copa RFEF (1): 1952

## Notas 
## Véxase tamén 
### Ligazóns externas 
* Ficha do equipo